Rijeka, 5. veljače 2020. godine

**NAJAVA ZA MEDIJE**

**Počinje festival Filmske mutacije u riječkom Art-kinu**

Novinari mogu razgovarati s redateljima Ferrarom i Serrom u petak od 11 sati

Međunarodno festivalsko-simpozijsko izdanje **festivala Filmske mutacije u sklopu programskog pravca Doba moći Europske prijestolnice kulture počinje u riječkom Art-kinu 6. veljače 2020. godine i trajat će do 9. veljače.** Filmske mutacije bavit će se reinterpretacijom uloge kinematografa i njegovim emancipacijskim potencijalima: film kao oko stoljeća, a posebni gosti bit će poznati redatelji **Abel Ferrara i Albert Serra**.

**Novinarima zainteresiranima za razgovore sa sudionicima festivala, prije svega redateljima Abelom Ferrarom, članovima njegovog benda, redateljem Albertom Serrom i producenticom i glumicom Montse Triola, razgovori će biti omogućeni u petak na “Doručku nevidljivog filma” od 11 sati u predvorju Art-kina uz dogovor na licu mjesta s umjetničkom direktoricom festivala Tanjom Vrvilo.**

Otvaranje je u **četvrtak 6. veljače** 2020. od 20 sati, a uključuje razgovor **Alexandera Garcíje Düttmanna i Alberta Serre** te premijeru njegova novog provokativnog filma **LIBERTÉ/Sloboda (2019.).**

Drugo veliko redateljsko ime**, Abel Ferrara** predstavit će se u Art-kinu **u petak 7. veljače** kada će se u večernjim satima u 20 sati prikazati Ferrarin novi film **TOMMASO (2019**.)

Posebno će zanimljiv biti nastup **Abel Ferrara Banda** s gostima koji priprema koncert za riječko kino u **subotu 8. veljače** s početkom u 22 sata, s glazbom iz Ferrarinih filmova poput **BAD LIEUTENANT, 444 - LAST DAY ON EARTH i CHINA GIRL.**

Završni dan festivala, **nedjelju 9.veljače** zaključuje projekcija jednog od najkontroverznijih filmova svih vremena, "**Salò ili 120 dana Sodome**" velikog **Piera Paola Pasolinija**.

Unaprijed zahvaljujem na objavi i srdačno Vas pozdravljam.

**Rijeka 2020**

Odnosi s medijima – Edi Jurković

edi.jurkovic@rijeka2020.eu, M. 099 220 5612